Paasiku koertemõis on Tallinnast 35 km kaugusel asuv puhkekeskus. Hetkel elavad meie koertemõisas Siberi Huskyd ja alpakad. Koeri oleme kasvatanud ligi kümmekond aastat. Oma tegevust arendasime edasi 2013. aastal, kui kolisime kaua tühjana seisnud Paasiku mõisa. Asukoht tundus suurepärane ning esmane kriteerium - leida sobivad elamistingimused koertele - oli täidetud. Renoveerimistööde kõrvalt oleme hakanud aina enam turismindusega tegelema. Tegevust meie juures võib leida aastaringselt. Tulevikus plaanime pakkuda ka majutusteenust. Samuti on eesmärgiks lähiajal taastada ajaloolise väärtusega Paasiku mõisapark. Lisaks kodus tegutsemisele on võimalik tellida koeri Teile soovitud asukohta üle kogu Eesti. Loodame teile pakkuda vahvaid elamusi Paasiku mõisapere seltsis!
Paasiku koertemõisa külastus
Pakett sisaldab:
Siberi Husky tõu tutvustamine - räägime lähemalt Siberi husky tõust, ajaloost, iseloomust ning kasutusaladest.
Tutvustame kohalikke koeri nimepidi ja räägime igaühest eraldi, koeri saab paitada ning kallistada. Peale ringkäiku pakume teed ja vastame meeleldi küsimustele. Kutsikate olemasolul on võimalus paitada ka neid.
Alpakade tutvustamine ja neile maiuse andmine.
Hind: 15€/inimene, 35€ perepilet (2 täiskasvanut ja 2 last), kogukestus 1h
Matk Siberi Huskydega
Pakett sisaldab:
Siberi Husky tõu tutvustamine - räägime lähemalt Siberi husky tõust, ajaloost, iseloomust ning kasutusaladest.
Tutvustame kohalikke koeri nimepidi ja räägime igaühest eraldi, koeri saab paitada ning kallistada.
Alpakade tutvustamine ja neile maiuse andmine.
Külastaja saab valida endale meelepärase koera. Matk toimub Paasiku koertemõisa ümbruses. Vajalik varustus (vöö, liinid) on saadaval kohapeal. Matka käigus teeme lühiülevaate Siberi Huskyde ajaloost, iseloomust ja kasutusaladest. Vastame meeleldi ka küsimustele.
Hind: 35€/inimene (grupile al. 10 inimest kehtib grupisoodustus), kogukestus u. 2,5h - 3h
Matka pikkus orienteeruvalt 7km
Küsi pakkumist sobivateks kuupäevadeks 612 9130 või email@example.com